Ο **Άντριου Φόι** (Andrew Alturo Fahie, 1970-) είναι πολιτικός, ο οποίος υπηρέτησε ως πρωθυπουργός των Βρετανικών Παρθένων Νήσων από το 2019 έως το 2022.  Ήταν επίσης πρόεδρος του Κόμματος των Παρθένων Νήσων στις Βρετανικές Παρθένες Νήσους από το 2016 έως το 2022.  Από το 1999 εκλέγεται βουλευτής της πρώτης περιφέρειας.  Ορίστηκε ως πρόεδρος του Κόμματος των Παρθένων Νήσων στις 30 Νοεμβρίου 2016, μετά τη νίκη του σε κούρσα ηγεσίας με τον Τζούλιαν Φρέιζερ, ήδη αρχηγό του κόμματος εκείνη την περίοδο.  Στις 6 Φεβρουαρίου 2017 διορίστηκε επίσημα ως ηγέτης της αντιπολίτευσης. 

Συχνά αναφέρεται με το ψευδώνυμό του, ο **Brown Bomber** (Καφετής Βομβιστής). 

Στις 28 Απριλίου 2022, συνελήφθη στις Ηνωμένες Πολιτείες και κατηγορήθηκε για διακίνηση ναρκωτικών και ξέπλυμα βρώμικου χρήματος.

Πρώτα χρόνια και εκπαίδευση
---------------------------

Ο Φόι γεννήθηκε στις 7 Αυγούστου 1970, γιος του Έρνεστ Αλτούρο Φόι και της Άιρις Ντορίν Ρόμνεϊ. 

Μετά την αποφοίτησή του από το γυμνάσιο των Βρετανικών Παρθένων Νήσων το 1986 παρακολούθησε το Πανεπιστήμιο των Παρθένων Νήσων στον Άγιο Θωμά και έπειτα πήρε πτυχίο στην εκπαίδευση από το Πανεπιστήμιο A & M της Φλόριντα, από όπου αποφοίτησε το 1991. 

Στη συνέχεια δίδαξε αρχικά ως καθηγητής μαθηματικών στο Σχολείο Δευτεροβάθμιας Εκπαίδευσης Έλμορ Στάουτ (Elmore Stoutt High School). 
Είναι παντρεμένος με τη Σίλα Φόι, το γένος Herbert-Forbes. Μαζί είχαν τρία παιδιά, ένα από τα οποία πέθανε σε βρεφική ηλικία.

Πολιτική σταδιοδρομία
---------------------

Ο Φόι εκλέχτηκε για πρώτη φορά ως βουλευτής στην 1η εκλογική περιφέρεια το 1999 σε ηλικία 28 ετών και από εκείνη την εποχή εκλέγεται συνεχώς στην έδρα του.  Έχει προηγουμένως υπηρετήσει ως υπουργός Παιδείας και Πολιτισμού από το 2007 έως το 2011 και ως υπουργός Υγείας, Εκπαίδευσης και Πρόνοιας από το 2000 έως το 2003. Από το 1999 κυριάρχησε στην ψηφοφορία στην 1η περιφέρεια - το μικρότερο όριο νίκης του ήταν το 27,6% των ψήφων (2015). 

### Αρχηγός της Αντιπολίτευσης

Στις γενικές εκλογές του 2015, μόνο δύο μέλη του Κόμματος των Παρθένων Νήσων κέρδισαν τις έδρες τους - ο Τζούλιαν Φρέιζερ και ο Φόι.Στη συνέχεια, αμφότεροι διαφώνησαν για το ποιος θα έπρεπε να γίνει αρχηγός της αντιπολίτευσης, καθώς ο Φρέιζερ πίστευε ότι θα έπρεπε να αναλάβει την ηγεσία του αρχηγού του κόμματος μετά την ήττα των γενικών εκλογών.  Ο Φόι διαφώνησε, καθώς πίστευε ότι η πλειονότητα των μελών του κόμματος θα του επέτρεπε να αναλάβει εκείνος την αρχηγία μετά την καταστροφική εκλογική νίκη του κόμματος. Καθώς το Σύνταγμα απαιτούσε από τον ηγέτη της Αντιπολίτευσης να στηρίξει την υποστήριξη της "πλειοψηφίας" των μελών της αντιπολίτευσης και τα δύο μόνο μέλη της αντιπολίτευσης διαφώνησαν, υπήρχε αδιέξοδο. Ο κυβερνήτης Τζον Ντάνκαν έδωσε στους δύο άνδρες έναν μήνα για να επιλύσουν τις διαφορές τους, αλλά δεν ήταν σε θέση να το πράξουν και τελικά ο κυβερνήτης όρισε τον Φρέιζερ ως επίσημο ηγέτη της αντιπολίτευσης.  Ο Φόι απομάκρυνε αργότερα τον Φρέιζερ από την ηγεσία του κόμματος και διορίστηκε ο ίδιος ως ηγέτης της αντιπολίτευσης. 

Στις 22 Δεκεμβρίου 2018, μετά τη διάσπαση του κυβερνώντος κόμματος , μία φατρία με επικεφαλής τον Ρόνι Σκέλτον, έγινε το μεγαλύτερο κόμμα της αντιπολίτευσης και ο Σκέλτον διαδέχθηκε τον Φόι ως αρχηγός της αντιπολίτευσης.

### Πρωθυπουργία

Ο Φόι οδήγησε το κόμμα του στη νίκη στις γενικές εκλογές του 2019 και ορκίστηκε ως πρωθυπουργός στις 26 Φεβρουαρίου 2019. 

Απομακρύνθηκε από την πρωθυπουργία στις 5 Μαΐου 2022 έπειτα από την έγκριση από τη Συνέλευση μιας πρότασης μομφής εναντίον της κυβέρνησής του.

Πυροβολισμός
------------

Το 2007 ο Φόι τραυματίστηκε από πυροβολισμό ενόπλων στο αριστερό του πόδι κατά τη διάρκεια ληστείας σε τράπεζα.  Ο τραυματισμός του περιγράφηκε ως ελαφύς. Ο Φόι αργότερα προσπάθησε να μηνύσει την τράπεζα για τους τραυματισμούς που έλαβε. Έχασε τη δίκη και η υπόθεση διευθετήθηκε πριν εκδικαστεί η έφεση.

Αμφισβήτηση
-----------

Το 2003 η Offshore Alert ανέφερε ότι ο Φόι τέθηκε υπό έρευνα σε σχέση με ισχυρισμούς περί νομιμοποίησης εσόδων από παράνομες δραστηριότητες.  Ο πολιτικός ποτέ δεν αμφισβήτησε ότι διεξήχθη μια τέτοια έρευνα, αλλά ανέκαθεν ισχυρίστηκε ότι δεν είχε ληφθεί καμία ενέργεια εναντίον του ως αποτέλεσμα της έρευνας. Αναφέρθηκε στις καταγγελίες χαρακτηρίζοντάς τες "ξεπερασμένες, μη αποδεδειγμένες και αβάσιμες". 

Στις 28 Απριλίου 2022 ο Φόι συνελήφθη στο Μαϊάμι των ΗΠΑ και κατηγορήθηκε για ξέπλυμα χρήματος, συνωμοσία για την εισαγωγλη 5 κιλών κοκαΐνης και επειδή σχεδίαζε να συνεργαστεί με το καρτέλ της Σιναλόα στο Μεξικό.

Εκλογική ιστορία
----------------

**Ιστορικό εκλογικών αναμετρήσεων για τον Άντριου Φόι**| Έτος | Εκλογική περιφέρεια | Κόμμα | Ψήφοι | Ποσοστό | Διαφορά νίκης / ήττας | Αποτέλεσμα |
| --- | --- | --- | --- | --- | --- | --- |
| 1995 | 1η Περιφέρεια | Ανεξάρτητος | 197 | 27,5% | -292 | Ηττήθηκε από τον Λαβίτι Στάουτ |
| 1999 | 1η Περιφέρεια | Κόμμα των Παρθένων Νήσων | 528 | 76,9% | +387 | Κέρδισε |
| 2003 | 1η Περιφέρεια | Κόμμα των Παρθένων Νήσων | 558 | 70,9% | +335 | Κέρδισε |
| 2007 | 1η Περιφέρεια | Κόμμα των Παρθένων Νήσων | 611 | 74,1% | +406 | Κέρδισε |
| 2011 | 1η Περιφέρεια | Κόμμα των Παρθένων Νήσων | 611 | 65,8% | +294 | Κέρδισε |
| 2015 | 1η Περιφέρεια | Κόμμα των Παρθένων Νήσων | 652 | 65,4% | +375 | Κέρδισε |
| 2019 | 1η Περιφέρεια | Κόμμα των Παρθένων Νήσων | 742 | 81,0% | +601 | Κέρδισε |

Παραπομπές
----------

1. ↑  Ανακτήθηκε στις 10  Ιουλίου 2019.
2. ↑  «Our Ministries | Government of the Virgin Islands». (Αγγλικά) Ανακτήθηκε στις 2  Δεκεμβρίου 2021.
3. ↑  «Our Ministries | Government of the Virgin Islands». (Αγγλικά) Ανακτήθηκε στις 2  Δεκεμβρίου 2021.
4. ↑  «Andrew Fahie sworn in as Premier». BVI News. 26 Φεβρουαρίου 2019.
5. ↑  «Hon. Andrew A. Fahie, MLC» (PDF). legco.gov.vg. Αρχειοθετήθηκε από το πρωτότυπο (PDF) στις 8 Φεβρουαρίου 2017. Ανακτήθηκε στις 7 Φεβρουαρίου 2017.
6. 1 2 3  «Hon. Andrew A. Fahie». VI Government. Ανακτήθηκε στις 6 Φεβρουαρίου 2017.
7. ↑  «Fahie beats Fraser». BVI News. 30 Νοεμβρίου 2016. Αρχειοθετήθηκε από το πρωτότυπο στις 1 Δεκεμβρίου 2016. Ανακτήθηκε στις 6 Μαρτίου 2019.
8. 1 2  «BREAKING NEWS: Fahie Appointed Opposition Leader». BVI Platinum. 6 Φεβρουαρίου 2017. Αρχειοθετήθηκε από το πρωτότυπο στις 1 Μαρτίου 2018. Ανακτήθηκε στις 6 Μαρτίου 2019.
9. ↑  «D-Day: Who Will Clinch VIP Leadership?». BVI Platinum. 30 Νοεμβρίου 2016. Αρχειοθετήθηκε από το πρωτότυπο στις 7 Φεβρουαρίου 2017. Ανακτήθηκε στις 6 Μαρτίου 2019. Hon. Fahie, who has earned the boxing legend Joe Louis' moniker as the 'Brown Bomber'.
10. 1 2  «The Forbes/Fahie/Romeny of Tortola, BVI:Information about Andrew Alturo Fahie». Genealogy.com. Ανακτήθηκε στις 7 Φεβρουαρίου 2017.
11. ↑  «Two-man opposition deadlocked over leadership». *BVI Beacon*. 22 Ιουνίου 2015. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 6 Μαρτίου 2019.
12. ↑  «Fraser Appointed Opposition Leader». BVI Platinum. 21 Ιουλίου 2015. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 6 Μαρτίου 2019.
13. ↑  «Skelton Appointed Opposition Leader». BVI Government. 22 Δεκεμβρίου 2018.
14. ↑  «Election results, VIP wins! Walwyn not elected». BVI News. 26 Φεβρουαρίου 2019.
15. ↑  «UPDATE: HoA unanimously passed a resolution to remove Hon Fahie as VI Premier». *Virgin Islands News Online*. Ανακτήθηκε στις 5 Μαΐου 2022.
16. ↑  «Two men charged in BVI bank robbery». *Virgin Islands Daily News*. 20 Αυγούστου 2007. Αρχειοθετήθηκε από το πρωτότυπο στις 31 Ιουλίου 2017.
17. ↑  «Hollow Victory – Fahie appears in court, settles shooting case with bank». BVI News. 30 Απριλίου 2014. Αρχειοθετήθηκε από το πρωτότυπο στις 31 Ιουλίου 2017. Ανακτήθηκε στις 6 Μαρτίου 2019.
18. ↑  David Marchant (31 Οκτωβρίου 2003). «Ex-BVI Gov't minister Andrew Fahie investigated for money laundering». Offshore Alert. Ανακτήθηκε στις 6 Φεβρουαρίου 2017. A United States federal court has appointed a Commissioner to collect evidence for a criminal investigation in the British Virgin Islands into a former member of the BVI Government and his banking officer wife. The targets of the investigation are Andrew Alturo Fahie, 33, who was the BVI's Minister of Education & Culture until a change of government in June of this year, and his wife, Sheila E. Fahie, a.k.a. Sheila Fannie, Sheila Romney, 36, who is an officer with Banco Popular in BVI. [*νεκρός σύνδεσμος*]
19. ↑  «Fahie gets tough question about his past». BVI News. 19 Μαρτίου 2015. Αρχειοθετήθηκε από το πρωτότυπο στις 7 Φεβρουαρίου 2017. Ανακτήθηκε στις 6 Μαρτίου 2019. I am not going to be afraid to tackle these issues and to deal with them head on, because the best person to talk about anything is the one who tested and tried in it, and came out as I say as good as you could come out after something like that.
20. ↑  «The Aim Is To Hijack Next Election--Fahie Addresses Old Money Laundering Allegations». BVI Platinum. 10 Αυγούστου 2018.
21. ↑  Durbin, Adam. «British Virgin Islands: Premier Andrew Fahie arrested in US drug sting». *BBC News*. BBC. Ανακτήθηκε στις 29 Απριλίου 2022.